stanford-oval/wikipedia huggingface dataset:
Euroopan murhattujen juutalaisten muistomerkki
Historia

Juutalaisten joukkotuholle omistetun päämuistomerkin tarpeellisuudesta käytiin Saksassa 1980-luvulta alkaen vilkasta julkista keskustelua. Erityinen kansalaisliike ehdotti muistomerkin sijoittamista sen nykyiselle paikalle pian Berliinin muurin murtumisen jälkeen vuonna 1990, ja vuonna 1992 Saksan hallitus ilmoitti tukevansa ajatusta. Ensimmäinen suunnittelukilpailu pidettiin vuonna 1995. Yli 500 ehdotuksen joukosta valittiin voittajaksi idea, jossa jalkapallokentän kokoiseen laattaan olisi kaiverrettu jokaisen holokaustin yli viiden miljoonan uhrin nimi. Liittokansleri Helmut Kohl ilmoitti kuitenkin vastustavansa ehdotusta, mikä pysäytti hankkeen etenemisen parin vuoden ajaksi.
Vuonna 1997 pidettiin uusi, rajoitettu kutsukilpailu, jonka suosikiksi kohosi Eisenmanin ja Richard Serran yhteinen ehdotus. Eisenman laati ehdotuksensa pohjalta vuonna 1998 uuden suunnitelman, missä yhteydessä Serra vetäytyi sivuun. Saksan liittopäivät hyväksyivät muistomerkin rakentamisen uudistetun suunnitelman mukaisesti kesäkuussa 1999. Rakennustyöt julistettiin symbolisesti alkaneiksi jo vuoden 2000 alussa, mutta tosiasiassa rakentaminen käynnistyi vasta kolme vuotta myöhemmin. Kaikki paadet saatiin paikoilleen joulukuuhun 2004 mennessä, mutta virallisesti muistomerkki vihittiin 10. toukokuuta 2005 ja avattiin yleisölle kaksi päivää myöhemmin.
Saksassa jotkut arvostelivat hanketta, koska pitivät suurten muistomerkkien pystyttämistä vanhanaikaisena tai koska muistomerkki ei huomioinut muita natsien joukkotuhonnan ja vainon kohteeksi joutuneita ihmisryhmiä kuin juutalaiset. Lisäksi jotkut moittivat muistomerkin ideaa kopioksi Berliinin juutalaismuseon pihalla olevasta Daniel Libeskindin teoksesta. Valmistumisensa jälkeen muistomerkki sai kuitenkin Saksassa laajan hyväksynnän. Muistomerkin rakennusvaiheessa syntyi myös skandaali, kun paljastui, että kivipaasien pintaan töhrimisen estämiseksi levitetyn kemikaalin oli toimittanut sama yhtiö, joka oli sodan aikana valmistanut IG Farbenin alihankkijana juutalaisten joukkomurhaamisessa käytettyä Zyklon B -myrkkykaasua.
Muistomerkin ja sen yhteydessä toimivan näyttelyn ylläpidosta vastaa Saksan liittopäivien päätöksellä perustettu säätiö. Vuonna 2009 säätiön perustamiskirjaan tehtiin lisäys, jonka mukaan se vastaa myös Kansallissosialistien vainoamien homoseksuaalien muistomerkin sekä Kansallissosialistien murhaamien sintien ja romanien muistomerkin ylläpidosta.
Aiheesta muualla

Kuvia tai muita tiedostoja aiheesta Euroopan murhattujen juutalaisten muistomerkki Wikimedia Commonsissa
Stiftung Denkmal für die ermordeten Juden Europas (saksaksi)
Yksityiskohta muistomerkistä, ihmisiä liikkumassa paasien välissä.
Farsiwanit

Farsiwaneja Kandaharissa valokuvassa 1800-luvulta.
Farsiwanit tai parsiwanit ovat väestöryhmä Afganistanissa. Nimi itsessään tarkoittaa persian kielen puhujaa. Persiaa taas kutsutaan Afganistanissa nykyisin usein dariksi. Historiallisesti nimi farsiwan on voinut viitata keneen tahansa persian puhujaan, mutta sittemmin on alettu puhua erikseen esimerkiksi tadžikeista ja tadžikin kielestä. Vielä edelleen termiä farsiwanit käytetään esimerkiksi Afganistanin itäosissa asuvista šiialaisista persian puhujista, jotka poikkeavat uskonnoltaan pääosin sunnalaisista tadžikeista. Farsiwanit asuvat usein kaupungeissa ja persian kielen ohella heillä ei välttämättä ole omaa etnistä identiteettiään. Farsiwanien yhteisöjä on esimerkiksi Heratin, Kandaharin ja Ghaznin kaupungeissa. Kaupunkien ohella heitä asuu Afganistanin Iranin vastaisella rajalla.
FTO-geeni

FTO-geeni näyttää nykytiedon valossa olevan painoindeksiin eniten vaikuttava geeni.
Lihavuus ei silti näytä juurikaan liittyvän geeneihin. Jopa homotsygoottina esiityvän FTO-geenin vaikutus painoon oli BMJ-lehden meta-analyysissä vain 0,9 kiloa, muussa tutkimuksessa 3 kiloa. Esimerkiksi Englannissa tyypillinen ylipaino on suuruusluokkaa 15-50 kiloa.
FTO-geenilla ei ollut yhteyttä painoon niillä, jotka harjoittivat liikuntaa keskimääräistä enemmän.
BMJ-lehden meta-analyysin mukaan FTO-geeni ei myöskään vaikuta ihmisen kykyyn pudottaa painoaan. Analyysin tutkimuksissa käytettiin ruokavaliota, liikuntaa ja lääkkeitä.
Tutkijoiden mukaan tämäkin tulos osoitti, että geenien sijaan elämäntavat ovat ratkaisevia painonhallinnassa, etenkin liikunta ja ruokavalio.
Aiheesta muualla

"Lihavuusgeeni" ei estä laihtumista (Arkistoitu – Internet Archive), Itä-Suomen yliopisto, 21.9.2016.
Farstad

| Farstad |
| --- | --- |
 Farstad
 Koordinaatit: 62°58′30″N, 7°09′43″E 
Valtio:  Norja
Lääni:  Møre ja Romsdal
Kunta:  Hustadvika
Pinta-ala:  
 – Maa:  0,27 km²
Väkiluku (2023):  234
 – Väestötiheys:  866,7 as./km²
Infobox OKVirheellinen NIMI-arvo: 
Farstad on taajama Hustadvikan kunnassa Møren ja Romsdalin läänissä Norjassa. Taajaman pinta-ala on 0,27 neliökilometriä ja asukasluku 234 vuonna 2023.
Eurocup Formula Renault 2.0 -kausi 2016

Eurocup Formula Renault 2.0 -kausi 2016 oli 26. nykyiselle Eurocup Formula Renault-sarjalle. Kausi alkoi 16. huhtikuuta Espanjan Alcañizissa ja päättyi 23. lokakuuta Portugalin Estorilissä.
Sarjan mestaruuden voitti brittiläinen Lando Norris. Toiseksi tuli ranskalainen Dorian Boccolacci ja kolmanneksi belgialainen Max Defourny.
Tallit ja kuljettajat

R = Sarjan tulokas kaudella 2016 

G = vieraileva kuljettaja, joka ei ole oikeutettu saamaan pisteitä.
| 0 | 1 | 2 | 3 | 4 | 5 |
| --- | --- | --- | --- | --- | --- |
| Talli | Nr. | Kuljettaja | Lisenssi | Status | Kisat |
|  Josef Kaufmann Racing | 1 | Jehan Daruvala |  Intia |  | Kaikki |
|  Josef Kaufmann Racing | 2 | Lando Norris |  Iso-Britannia | R | Kaikki |
|  Josef Kaufmann Racing | 3 | Robert Shwartzman |  Venäjä | R | Kaikki |
|  Fortec Motorsports | 5 | Vasili Romanov |  Venäjä |  | 1–4 |
|  Fortec Motorsports | 5 | Aleksandr Vartanjan |  Venäjä | R G | 7 |
|  Fortec Motorsports | 6 | Bruno Baptista |  Brasilia |  | Kaikki |
|  Fortec Motorsports | 7 | Nikita Troitški |  Venäjä | R G | 1, 3, 5–7 |
|  Fortec Motorsports | 49 | Frank Bird |  Iso-Britannia | R G | 7 |
|  Fortec Motorsports | 62 | Ferdinand Habsburg |  Itävalta |  | Kaikki |
|  Tech 1 Racing | 9 | Dorian Boccolacci |  Ranska |  | Kaikki |
|  Tech 1 Racing | 10 | Hugo de Sadeleer |  Sveitsi |  | Kaikki |
|  Tech 1 Racing | 11 | Sacha Fenestraz |  Ranska | R | Kaikki |
|  Tech 1 Racing | 12 | Gabriel Aubry |  Ranska | R | Kaikki |
|  R-ace GP | 14 | Will Palmer |  Iso-Britannia | R | Kaikki |
|  R-ace GP | 16 | Julien Falchero |  Ranska | R | Kaikki |
|  R-ace GP | 33 | Max Defourny |  Belgia |  | Kaikki |
|  R-ace GP | 47 | Marcus Armstrong |  Uusi-Seelanti | R G | 7 |
|  JD Motorsport | 17 | Aleksei Kornejev |  Venäjä | R | Kaikki |
|  JD Motorsport | 18 | James Allen |  Australia |  | Kaikki |
|  JD Motorsport | 46 | Finlay Hutchinson |  Iso-Britannia | R G | 5 |
|  AVF by Adrian Valles | 21 | Henrique Chaves |  Portugali |  | Kaikki |
|  AVF by Adrian Valles | 22 | Harrison Scott |  Iso-Britannia |  | Kaikki |
|  AVF by Adrian Valles | 23 | Nerses Isaakjan |  Venäjä | R G | 1 |
|  AVF by Adrian Valles | 23 | Nikita Mazepin |  Venäjä |  | 2–3 |
|  AVF by Adrian Valles | 24 | Petru Florescu |  Romania | R | 2–3 |
|  AVF by Adrian Valles | 42 | Julia Pankiewicz |  Puola | R G | 1 |
|  AVF by Adrian Valles | 43 | Nerses Isaakjan |  Venäjä | R G | 3 |
|  Cram Motorsport | 30 | Rodrigo Pflucker |  Peru | R | 1–2 |
|  Cram Motorsport | 31 | David Richert |  Kanada |  | 1–3 |
|  Cram Motorsport | 31 | Antoni Ptak Jr. |  Puola | G | 5 |
|  Technorace | 35 | Alessandro Perullo |  Italia | R | 1–6 |
|  MGR Motorsport | 38 | David Porcelli |  Yhdysvallat | R | 1–2 |
|  MGR Motorsport | 38 | Colin Noble |  Iso-Britannia | G | 3 |
|  Mark Burdett Motorsport | 44 | Finlay Hutchinson |  Iso-Britannia | R G | 4 |
|  GMMA Formula Racing | 45 | Ghislain Cordeel |  Belgia | R G | 5–6 |
|  TS Corse | 48 | Alex Peroni |  Australia | G | 7 |
Kilpailukalenteri

Kaudella ajetaan yhteensä 15 kilpailua seitsemällä eri radalla. Monacon kilpailu ajettiin Formula 1:sten Monacon GP:n yhteydessä.
| Kisa | Kisa | Sijainti | Rata | Päivä | Paalupaikka | Voittanut kuljettaja | Nopein kierros |
| --- | --- | --- | --- | --- | --- | --- | --- |
| 1 | 1 |  Alcañiz, Espanja | Ciudad del Motor de Aragón | 16. huhtikuuta |  Max Defourny |  Max Defourny |  Lando Norris |
| 1 | 2 |  Alcañiz, Espanja | Ciudad del Motor de Aragón | 16. huhtikuuta |  Max Defourny |  Lando Norris |  Jehan Daruvala |
| 1 | 3 |  Alcañiz, Espanja | Ciudad del Motor de Aragón | 17. huhtikuuta |  Lando Norris |  Lando Norris |  Max Defourny |
| 2 | 4 |  Monte Carlo, Monaco | Circuit de Monaco | 29. toukokuuta |  Sacha Fenestraz |  Sacha Fenestraz |  Sacha Fenestraz |
| 3 | 5 |  Monza, Italia | Autodromo Nazionale Monza | 2. heinäkuuta |  Dorian Boccolacci |  Lando Norris |  Dorian Boccolacci |
| 3 | 6 |  Monza, Italia | Autodromo Nazionale Monza | 3. heinäkuuta |  Lando Norris |  Dorian Boccolacci |  Max Defourny |
| 3 | 7 |  Monza, Italia | Autodromo Nazionale Monza | 3. heinäkuuta |  Dorian Boccolacci |  Harrison Scott |  Dorian Boccolacci |
| 4 | 8 |  Spielberg, Itävalta | Red Bull Ring | 16. heinäkuuta |  Lando Norris |  Lando Norris |  Dorian Boccolacci |
| 4 | 9 |  Spielberg, Itävalta | Red Bull Ring | 17. heinäkuuta |  Harrison Scott |  Harrison Scott |  Max Defourny |
| 5 | 10 |  Le Castellet, Ranska | Circuit Paul Ricard | 27. elokuuta |  Harrison Scott |  Harrison Scott |  Lando Norris |
| 5 | 11 |  Le Castellet, Ranska | Circuit Paul Ricard | 28. elokuuta |  Lando Norris |  Lando Norris |  Lando Norris |
| 6 | 12 |  Spa, Belgia | Circuit de Spa-Francorchamps | 24. syyskuuta |  Lando Norris |  Hugo de Sadeleer |  Max Defourny |
| 6 | 13 |  Spa, Belgia | Circuit de Spa-Francorchamps | 25. syyskuuta |  Max Defourny |  Dorian Boccolacci |  Lando Norris |
| 7 | 14 |  Estoril, Portugali | Autódromo do Estoril | 22. lokakuuta |  Lando Norris |  Will Palmer |  Max Defourny |
| 7 | 15 |  Estoril, Portugali | Autódromo do Estoril | 23. lokakuuta |  Sacha Fenestraz |  Sacha Fenestraz |  Will Palmer |
Kuljettajien loppupisteet

| Sija | Numero | Kuljettaja | Lisenssi | Talli | Pisteet | Kisat | Voitot | Paalut |
| --- | --- | --- | --- | --- | --- | --- | --- | --- |
| 1 | 2 | Lando Norris |  Iso-Britannia | Josef Kaufmann Racing | 253 | 15 | 5 | 6 |
| 2 | 9 | Dorian Boccolacci |  Ranska | Tech 1 Racing | 200 | 15 | 2 | 2 |
| 3 | 33 | Max Defourny |  Belgia | R-ace GP | 188.5 | 15 | 1 | 3 |
| 4 | 22 | Harrison Scott |  Iso-Britannia | AVF by Adrián Vallés | 172 | 15 | 3 | 2 |
| 5 | 11 | Sacha Fenestraz |  Ranska | Tech 1 Racing | 119.5 | 15 | 2 | 2 |
| 6 | 10 | Hugo de Sadeleer |  Sveitsi | Tech 1 Racing | 89 | 14 | 1 | 1 |
| 7 | 14 | Will Palmer |  Iso-Britannia | R-ace GP | 76 | 15 | 1 | 0 |
| 8 | 3 | Robert Shwartzman |  Venäjä | Josef Kaufmann Racing | 75 | 15 | 0 | 0 |
| 9 | 1 | Jehan Daruvala |  Intia | Josef Kaufmann Racing | 62 | 15 | 0 | 0 |
| 10 | 62 | Ferdinand Habsburg |  Itävalta | Fortec Motorsports | 57 | 15 | 0 | 0 |
| 11 | 21 | Henrique Chaves |  Portugali | AVF by Adrián Vallés | 41 | 15 | 0 | 0 |
| 12 | 12 | Gabriel Aubry |  Ranska | Tech 1 Racing | 35 | 15 | 0 | 0 |
| 13 | 16 | Julien Falchero |  Ranska | R-ace GP | 32.5 | 15 | 0 | 0 |
| 14 | 6 | Bruno Baptista |  Brasilia | Fortec Motorsports | 28 | 15 | 0 | 0 |
| 15 | 17 | Aleksei Kornejev |  Venäjä | JD Motorsport | 22 | 15 | 0 | 0 |
| 16 | 23 | Nikita Mazepin |  Venäjä | AVF by Adrián Vallés | 11 | 4 | 0 | 0 |
| 17 | 18 | James Allen |  Australia | JD Motorsport | 11 | 15 | 0 | 0 |
| 18 | 5 | Vasili Romanov |  Venäjä | Fortec Motorsports | 2 | 9 | 0 | 0 |
| 19 | 35 | Alessandro Perullo |  Italia | Technorace | 2 | 11 | 0 | 0 |
Extreme metal

| Extreme metal |
| --- | --- |
Alkuperä:  Heavy metal • hardcore punk (doom metallia lukuun ottamatta)
Alkuperämaa:   Yhdysvallat    Eurooppa
Tyypillisiä soittimia:  sähkökitara, sähköbasso, rumpusetti, laulu
Kehittyneitä tyylilajeja / suuntauksia:  groove metal, goottimetalli
Extreme metal (tai äärimetalli) on yleisnimitys metallimusiikin raskaimmille genreille. Se ei siis ole varsinaisesti oma tyylilajinsa, vaan luokittelee yhteen monta metallin alagenreä. Nimeä käytetään usein kuvaamaan niiden yhtyeiden musiikkityylejä, joita ei voida luokitella yksinomaan esimerkiksi thrash- tai death metaliksi.
Extreme metal on nimensä mukaisesti äärimmilleen vietyä musiikkia, yleensä varsin nopeaa ja aggressiivista, mutta välillä myös hitaan synkkää (kuten doom metal). Tyylilaji alkoi syntymään 1980-luvulla thrash metal -yhtyeiden kuten Slayer, Metallica, Anthrax, Morbid Angel, Obituary, Cannibal Corpse ja Armored Angel laajentaessa ja rikkoessa perinteisen heavy metalin rajoja.
Extreme metalille on tyypillistä ns. "blast beat", eli erittäin nopea rumpujen soittotapa, johon kuuluu myös tuplapedaali, eli bassorummun soittaminen kahdella pedaalilla (tai vaihtoehtoisesti jopa kaksi eri bassorumpua samassa rumpusetissä). Extreme metalissa laulanta on usein rääkymistä tai örinää, mutta varsinkin huuto on suosittua hieman kevyemmissä extreme metalin muodoissa, kuten thrash metalissa tai sen alalajissa metalcoressa.
Keskeisellä paikalla extreme metalissa ovat myös kitarariffit varsinkin kevyemmissä extreme metalin muodoissa, nopeat kitarasoolot eli ns. tilutus sekä kosketinsoittimella tehdyt orkestraatiot raskaammassa extreme metalissa pelottavan tunnelman luomiseksi.
Pääasialliset lajit

Black metal
Death metal
Doom metal
Thrash metal
Pääasialliset lajit > Pääasialliset alalajit

Thrash metalin alalajit
Crossover thrash
Black metalin alalajit
Ambient black metal
Sinfoninen black metal
Viking black metal
Death metalin alalajit
Melodinen death metal
Tekninen death metal
Doom metalin alalajit
Drone metal
Funeral doom
Stoner doom
Epic doom
Pääasialliset lajit > Yhdistyneet tyylisuuntaukset

Yhdistyneitä extreme metal -tyylilajeja
Blackened death metal
Black/doom
Death/doom
Blackgrind
Yhdistyneitä extreme metal -tyylilajeja punkin kanssa
Crossover thrash
Crust punk
Grindcore
Goregrind
Pornogrind
Deathgrind
Heavy hardcore
Metalcore
Deathcore
Mathcore
Sludge metal
Evankelis-reformoitu kirkko

| Evankelis-reformoitu kirkko |
| --- | --- |
Suuntautuminen:  reformoitu)
Johtaja:  kirkkopresidentti Martin Heimbucher
Yhteistyötahoja:  Saksan evankelinen kirkko
Toiminta-alue:  ympäri Saksaa
Seurakuntia:  145
Jäseniä:  168 537 jäsentä (31.12.2019)
Kotisivu:  https://www.reformiert.de
Infobox OKVirheellinen NIMI-arvo: 
Evankelis-reformoitu kirkko (saks. Evangelisch-reformierte Kirche) on yksi Saksan evankelisen kirkon jäsenkirkoista. Sen pääpaikka on Leer Itä-Friisiassa.
Kirkolla on 145 seurakuntaa. Vuoden 2019 lopussa kirkolla oli 168 537 jäsentä.
Historia

Evankelis-reformoitu kirkko perustettiin vuonna 1882. Tällöin Saksan keisari Vilhelm I antoi reformoiduille seurakunnille Luoteis-Saksassa luvan muodostaa synodin. Ajan kuluessa kirkkoon liittyi lisää reformoituja seurakuntia, ja vuonna 1990 siihen liittyi Baijerin evankelis-reformoitu kirkko. Itä-Saksassa toimineet reformoidut seurakunnat liittyivät kirkkoon Berliinin muurin murruttua.
Aiheesta muualla

Kirkon kotisivut (saksaksi)
Große Kirche Leerissä.
Exumer

Exumer esiintymässä vuonna 2019.
Exumer on vuonna 1985 perustettu saksalainen thrash metal -yhtye Wiesbadenista. Sen perustivat laulaja-basisti Mem V. Stein ja kitaristi Ray Mensh. Yhtye hajosi vuonna 1991 kahden albumin ja kahden demon jälkeen. Bändi kuitenkin soitti comeback-keikan vuoden 2001 Wacken Open Air festivaalilla ja vuonna 2008 kokosi rivinsä uudelleen paluuta varten.
Jäsenet > Nykyiset jäsenet

Mem V. Stein – laulu (1985–1986, 2001, 2008–present), basso (1985–1986, 2001)
Ray Mensh – kitara(1985–1989, 2008–)
T. Schiavo – basso (2009–)
Matthias Kassner – rummut (2010–)
Marc B – kitara(2013–)
Jäsenet > Entiset jäsenet

Bernie Siedler – kitara(1985-1989, 2001)
Syke Bornetto – rummut (1985–1989)
Paul Arakaki – laulu, basso (1986-1988), kitara (1985, 2009–2010)
John Cadden – laulu (1989)
Franz Pries – basso (1989)
Bernd Cramer – rummut (1989)
J.P. Rapp – rummut (2009–2010)
H.K. – kitara (2010–2013; died 2014)
L.O.P. – rummut (2001)
Julkaisut

Studioalbumit
Possessed by Fire (1986)
Rising from the Sea (1987)
Fire & Damnation (2012)
The Raging Tides (2016)
Hostile Defiance (2019)
Demot
A Mortal in Blackl (1985)
Whips & Chains (1989)
Waking The Fire (2009)
Fernando Fernán Gómez

Fernando Fernán Gómez
Fernando Fernán Gómez (28. elokuuta 1921 Lima, Peru – 21. marraskuuta 2007) oli espanjalainen näyttelijä sekä elokuvaohjaaja ja -käsikirjoittaja. Hän syntyi Perussa, mutta muutti Espanjaan jo vuonna 1924.
Espanjan sisällissodan jälkeen Fernán Gómez aloitti lainopintonsa, jotka hän kuitenkin keskeytti omistautuakseen teatterille. Elokuva-alalla hän on ollut maansa huippunimiä 1950-luvulta saakka. Hän erosi 1959 neljäntoista avioliittovuoden jälkeen vaimostaan María Dolores Praderasta, jonka kanssa hänellä oli tytär Helena.
Fernán Gómez oli tuottelias elokuva-alan vaikuttaja, mutta työskenteli myös televisiossa. Hän voitti muun muassa Berliinin elokuvajuhlien Hopeisen karhun 1977 ja 1985 sekä Kultaisen kunniakarhun 2005. Hänelle myönnettiin lisäksi useita Espanjan elokuva-alan tunnustuksia Goya-palkintoja sekä näyttelijänä, käsikirjoittajana että ohjaajana.
Fernán Gómez meni vuonna 2000 uusiin naimisiin Emma Cohenin kanssa. Hän kuoli 86-vuotiaana.
Aiheesta muualla

Fernando Fernán Gómez Internet Movie Databasessa. (englanniksi)
Evankelis-luterilainen vapaakirkko Tanskassa

| Den evangelisk-lutherske Frikirke i Danmark Evankelis-luterilainen vapaakirkko Tanskassa |
| --- | --- |
Suuntautuminen:  Luterilaisuus
Teologia:  tunnustuksellinen luterilaisuus
Yhteistyötahoja:  Kansainvälinen luterilainen neuvosto Evankelis-luterilainen tunnustuskirkko Lutherska församlingen
Toiminta-alue:  Tanska
Perustaja:  N. P. Grunnet
Perustettu:  1855
Irtautunut:  Tanskan kansankirkosta
Seurakuntia:  2
Jäseniä:  140
Kotisivu:  http://www.vivit.dk/
Infobox OKVirheellinen NIMI-arvo: 
Evankelis-luterilainen vapaakirkko Tanskassa (tansk. Den evangelisk-lutherske Frikirke i Danmark) on evankelis-luterilainen vapaakirkko Tanskassa. Kirkon jäsenmäärä on noin 140 henkeä. Se on jäsenenä Kansainvälisessä luterilaisessa neuvostossa.
Historia

Vapaakirkon ensimmäinen seurakunta perustettiin vuonna 1855 Kööpenhaminassa muutama vuosi sen jälkeen kun Tanskassa oli annettu uskonnonvapaus. Seurakunnan perusti pastori N. P. Grunnet. Perustajien mielestä tuolloin oli alkanut sekularisaatio Tanskan kansankirkossa. Seurakunnan nimeksi tuli "Kööpenhaminan Vapaa Ev.-Lut. Seurakunta". Vuoteen 1863 mennessä kirkolla oli jo 10 seurakuntaa ja noin 2000 jäsentä. Näitten hoidossa Grunnet turvautui maallikkosaarnaajiin.
Bornholmissa oli suuri joukko ihmisiä liittynyt sinne perustettuun tunnustukselliseen seurakuntaan pastori Tandbergin kera. Seurakuntaa johti maallikkosaarnaaja Christian Möller. Tandberg osoittautui opiltaan epäluterilaiseksi ja hän lähti Amerikkaan. Näitten välienselvittelyjen seurauksena Möller erosi kannattajineen Grunnetin johtamasta kirkosta ja perusti oman yhdistyksen liittyen myöhemmin takaisin kansankirkkoon. Grunnetin johtamissa seurakunnissa oli vuonna 1890 enää noin 840 jäsentä. Myös muut maallikkosaarnaajat tulivat tyytymättömiksi ja heidän mukanaan suurin osa jäljellejääneistä jäsenistä erosi vuonna 1895 Grunnetista ja perusti oman vapaakirkon.
Seurakunnat

1800-luvun lopussa syntyivät seurakunnat Kööpenhaminan lisäksi Sjællandiin, Langelandiin, Fyniin, Bornholmiin ja Jyllantiin. 1900-luku on ollut kirkolle nousua sekä laskua. Seurakunnista nuorin on Århusissa, jonne se perustettiin vuonna 1984. Nykyään seurakuntia on kaksi:
Kööpenhamina ja Sjællanti: Martinskirken
Århus ja Itä-Jyllanti: Gratiakirken
Muita saarnapaikkoja ovat Svendborg, Tullebølle ja Odense.
Aiheesta muualla

http://www.vivit.dk/
Finaali

Finaali voi tarkoittaa ainakin seuraavia asioita:
finaali, sävellyksen viimeinen osa
finaali, oopperanäytöksen loppukohtaus
finaali eli loppukilpailu, urheilukilpailun voiton ratkaiseva viimeinen ottelu tai erä
finaali, yksi sijamuodoista, kielitieteellinen käsite.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Finale”, voi hakea sivunnimihaulla, laajalla sivunnimihaulla tai tekstihaulla.
FC Flora

FC Flora on jalkapalloseura Tallinnasta, Viron pääkaupungista. Seura on perustettu vuonna 1990 ja sen miesten edustusjoukkue pelaa Viron pääsarjassa Meistriliiga.
Flora on Viron suurin urheiluseura, jonka joukkueissa pelaa 2 000 lasta ja 55 täysipäiväistä ammattilaisurheilijaa. Joukkueen kotikenttä on Tallinnassa sijaitseva 14 405 -paikkainen A. Le Coq Arena.
Saavutuksia

Viron-mestaruus: 1994, 1995, 1997, 1998, 2001, 2002, 2003, 2010, 2011, 2015, 2017, 2019, 2020, 2022, 2023
Viron cupin voitto: 1995, 1998, 2008, 2009
Viron supercupin voitto: 1998, 2002, 2003, 2004, 2009
Entisiä pelaajia

Viktor Alonen
Kert Haavistu
Jonatan Johansson
Jasse Jalonen
Juha Hakola
Valeri Minkenen
Janne Oinas
Marko Kristal
Liivo Leetma
Tarmo Neemelo
Andres Oper
Mart Poom
Urmas Rooba
Kristen Viikmäe
Indrek Zelinski
Aiheesta muualla

Virallinen sivusto
Finaali (sijamuoto)

Finaali on kieliopillinen sijamuoto, kaasus, joka kertoo definitiivisen syyn. Sanan finaalinen merkitys on suomeksi 'tarkoitusta ilmaiseva'. Finaalia esiintyi ennen joissakin seemiläisissä kielissä, mutta nykyään se on kadonnut.
Suomen kielessä finaalin voi ilmaista esimerkiksi näin:
Talon vuoksi (eng. for a house, ruots. för ett hus).
Menin talolle levätäkseni. Menin talolle, jotta lepäisin.
FS Éridan (M641)

| Éridan |
| --- | --- |
 'Éridan Portsmouthissa

Aluksen vaiheet
Rakentaja:  DCN, Arsenal de Lorient
Kölinlasku:  20. joulukuuta 1977
Laskettu vesille:  7. maaliskuuta 1981
Palveluskäyttöön:  14. huhtikuuta 1984
Tekniset tiedot
Uppouma:  615 t
Pituus:  51,5 m
Leveys:  8,90 m
Syväys:  3,80 m
Koneteho:  Pääkone: Werkspoor-Wärtsilä ARUB 215V12 -dieselmoottori, 1 900 ch (1 400 kW) Apukone: 2 x ACEC 120 hv
Nopeus:  pääkoneilla: 15 solmua apukoneilla: 7 solmua
Miehistöä:  5 upseeria 32 aliupseeria 12 miehistönjäsentä
Aseistus
Aseistus:  1 x 20 mm modèle F2 2 x 12,7 mm konekivääriä 2 x 7,62 mm konekivääriä
Éridan (runkonumero M641) on Ranskan laivaston 1984 palvelukseen otettu Éridan-luokan miinantorjunta-alus (ransk. Chasseur).
Valmistus

Alus tilattiin Lorientin telakalta, missä köli laskettiin 20. joulukuuta 1977. Se laskettiin vesille 7. maaliskuuta 1981 ja otettiin palvelukseen 14. huhtikuuta 1984.
Palvelus

Alus oli 2014 aktiivipalveluksessa sijoitettuna Brestiin.
Mike Murley

Michael David "Mike" Murley (s. 12. joulukuuta 1961) on kanadalainen jazzmusiikin saksofonisti ja säveltäjä. Hän opiskeli Don Palmerin, Pat LaBarberan, Dave Liebmanin ja Dave Hollandin johdolla. Hän on toiminut muun muassa Shuffle Demons -kokoonpanon jäsenenä ja tehnyt yhteistyötä urkuri Jack McDuffin kanssa. Vuonna 1986 hän myös perusti oman kvartettinsa, jossa hänen kanssaan yleensä soittajina toimivat John MacLeod, Jim Vivian ja Barry Elmes. Murley voitti vuonna 1990 albumillaan Two Sides Juno-palkinnon.
Mike Munchak

Mike Munchak
Michael Anthony "Mike" Munchak (s. 6. maaliskuuta 1960 Scranton, Pennsylvania) on yhdysvaltalainen amerikkalaisen jalkapallon valmentaja ja entinen pelaaja. Pelaajana Munchak edusti hyökkäyksen linjamiehenä NFL:n Houston Oilersia eli nykyistä Tennessee Titansia vuosina 1982–1993. Hänet valittiin Pro Bowliin 9 kertaa ja liigan tähdistökentälliseen 10 kertaa. Vuonna 2001 Munchak valittiin Pro Football Hall of Fameen.
Pelaajauransa jälkeen hän jatkoi valmentajana Titansin organisaatiossa ja vuonna 2011 hänet palkattiin Titansin päävalmentajaksi. Munchack valmensi Titansia kolme kautta, mutta joukkue ei selviytynyt kertaakaan pudotuspeleihin. Hän sai potkut kauden 2013 päätteeksi.